Harpa hefst á næsta fimmtudegi eftir 18. apríl . Fyrsti dagur hörpu er jafnframt haldinn hátíðlegur sem sumardagurinn fyrsti . “ Að þessu sinni ber hann upp á 23. apríl . Fyrstu vorfuglarnir komu í fjörðinn okkar 17. mars , að sögn Guðnýjar Róbertsdóttur og Örlygs Kristfinnssonar , sem í mörg ár hafa fylgst grannt með þessu og skráð jafnharðan í bækur sínar . Þetta voru 2 tjaldar . Nokkrum dögum síðar , 20. mars , flugu 8 álftir yfir Eyrina og alls sáust 11 fram á Leirum . Þann 4. apríl sáust 20 hettumáfar og 6. apríl 3 grágæsir á Leirutanga . Skógarþrestirnir voru alla vega komnir í dymbilviku , kannski fyrr . Og sennilega er hrafninn lagstur á . Aðalvarptíminn er í apríl en getur þó hafist bæði fyrr og síðar . Sumsé , allt að gerast . Meðfylgjandi ljósmynd af hettumáfunum tók Sveinn Þorsteinsson í dag .